Jenny Agutter

Jennifer Ann Agutter (* 20. Dezember 1952 in Taunton, Somerset, Grootbritannien) is en britsche Schauspelersche.

 Levensloop 
Jenny Agutter is de Dochter vun en britschen Offizeer. Se hett al in’t Öller vun twölf Johren eerste Insichten in de Filmkunst kregen in East of Sudan. Bekannt worrn is se later dör de Feernsehreeg The Railway Children vun de BBC. 1968 weer se vun Andrzej Wajda för sien Kinnerkrüüztogfilm Gates to Paradise besett na den Roman vun Jerzy Andrzejewski.

De eerste gröttere Rull harr se 1971 in Walkabout. In’t glieke Johr hett se ok en Rull in The Snow Goose övernahmen, för de se mit’n Emmy uttekent worrn is. Se weer in de 1970er Johren in vele wietere Filmen to sehn, to’n Bispeel in Logan’s Run un Equus, för den se vun de britschen Filmakademie as beste Nevendorstellersche ehrt worrn is. 1981 weer se in den Film An American Werewolf In London to sehn. Siet de 1990er Johren hett se denn vör allen för’t Feernsehn arbeit.

Agutter leevt in Cornwall un is siet den 4. August 1990 mit den sweedschen Hotelbesitter Johan Tham verheiraat. In’t glieke Johr keem ok jemehr Söhn op de Welt.

1984 hett Jenny Agutter den Fotoband Snap: Observations of London and Los Angeles rutbröcht. Se maakt sik jümmer mehr ok stark op karikativen Rebeet, ünner annern för de Mukoviszidoosstiftung, för Kreeftstiftungen un för Kinner ahn Dack över’n Kopp. Se sülvst driggt dat Mukoviszidose-Gen in sik.

 Filmografie (Utwahl) 
 Johr Titel Synchroonsnacker 1964 East of Sudandt.: Östlich von Sudan Hansi Jochmann  1966 A Man Could Get Killeddt.: Willkommen, Mister B.  1968 Gates to Paradisedt.: Pforten des Paradieses  1968 The Railway Children, Feernsehreeg  1970 The Railway Children, Feernsehndt.: Jeden morgen hält derselbe Zug  1971 Walkaboutdt.: Der Traum vom Leben  1971 The Snow Goose, Feernsehreeg  1976 The Eagle Has Landeddt.: Der Adler ist gelandet Marianne Lutz 1976 Logan’s Rundt.: Flucht ins 23. Jahrhundert Cornelia Meinhardt 1977 The Man in the Iron Mask, Feernsehndt.: Der Mann mit der eisernen Maske Joseline GassenIngrid Hille (DEFA) 1977 Equusdt.: Equus – Blinde Pferde Constanze Engelbrecht  1978 Dominiquedt.: Schatten um Dominique  1978 The Riddle of the Sandsdt.: Bei Nacht und Nebel Dagmar Heller 1981 An American Werewolf in Londondt.: American Werewolf Rita Engelmann 1981 Amydt.: Amy – Die Stunde der Wahrheit  1983 Secret placesdt.: Geheime Winkel  1987 Dark Towerdt.: Hochhaus des Schreckens  1987 Amazon Women on the Moondt.: Amazonen auf dem Mond  1989 King of the Winddt.: König der Winde  1990 Not a Penny More, Not a Penny Lessdt.: Es ist nicht alles Gold, was glänzt  1990 Child’s Play IIdt.: Chucky 2 – Die Mörderpuppe ist zurück Regina Pressler 2004 Number One, Longing. Number Two, Regret  2006 Heroes and Villains  2007 Irina Palm Karin Buchholz 2008 The Invisibles, Feernsehreeg  2009 Act of God  2012 Outside Bet  2012 Marvel’s The Avengers Karin Buchholz 2015 Queen of the Desertdt.: Königin der Wüste Dagmar Dempe 2012-18 Call the Midwife, Feernsehreegdt.: Call the Midwife – Ruf des Lebens Michaela Kametz

 Utteken 
Jenny Agutter hett för ehr Arbeit twee Filmpriesen wunnen un weer för twee wietere Priesen nomineert:
 1972: den Emmy in de Kategorie Rutragend Nevendorstellerin in en Feernsehdrama för The Snow Goose.
 1978: den BAFTA Film Award in de Kategorie Beste Nevendorstellerin för Equus.
 1981: den AFI Award (nomineert) in de Kategorie Best Hööftdorstellerin för The Survivor.
 1982: den Saturn Award (nomineert) in de Kategorie Beste Hööftdorstellersche för An American Werewolf in London.

 Weblenken 

Kategorie:Fru
Kategorie:Börger von Grootbritannien
Kategorie:Schauspeler
Kategorie:Engelsch
Kategorie:Boren 1952